ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031792
ขอให้แก้ไขปัญหาเครือต้นฟักเลื้อยพาดพันสายไฟฟ้าและสายสื่อสาร บริเวณซอยประชาอุทิศ 79 แยก 7 ถนนประชาอุทิศ แขวงทุ่งครุ เขตทุ่งครุ กรุงเทพมหานคร และบ้านของเจ้าของต้นฟักอยู่อีกฝั่งหนึ่ง บริเวณบ้าน(ไม่ทราบเลขที่ตั้ง) ซอยประชาอุทิศ 79 แยก 7 ถนนประชาอุทิศ แขวงทุ่งครุ เขตทุ่งครุ กรุงเทพมหานคร จุดสังเกต เข้าซอยประชาอุทิศ 79 แยก 7 เพียงเล็กน้อยจะมีเส้นทางให้เลี้ยวซ้าย แล้วให้เลี้ยวซ้ายตรงเข้ามา บ้านฯจะอยู่บริเวณหัวมุมหลังแรกด้านซ้ายมือพอดี และจะมีเส้นทางที่หักมาทางฝั่งขวามือซึ่งจะบริเวณที่มีต้นฟัก บ้านเจ้าของต้นฟัก มีลักษณะเป็นบ้านจำนวน 1 ชั้น หน้าบ้านจะมีตู้หยอดน้ำ และตอนนี้กำลังจะเปิดเป็นร้านจำหน่ายสินค้า เนื่องจากผู้ร้องแจ้งว่าเจ้าของต้นฟัก เพศชาย (ทราบชื่อ) อายุประมาณ 60 ปี สูงประมาณ 150 เซนติเมตร รูปร่างสมส่วน ผิวดำแดง เป็นเจ้าของต้นฟักซึ่งไม่แน่ใจว่าปลูกหรือเกิดขึ้นเอง แต่เจ้าของต้นฟักฯได้นำไม้ค้ำให้ยอดเครือฟักและปล่อยให้เลื้อยพาดพันขึ้นตามสายไฟฟ้าและสายอินเทอร์เน็ตที่อยู่บริเวณหน้าบ้านเรือนประชาชน ซึ่งในปัจจุบันฟักออกลูกจำนวนหลายลูกและฟักเริ่มมีขนาดใหญ่ขึ้น ทำให้สายไฟฟ้าเริ่มหย่อนคล้อยห้อยลงมาเล็กน้อยแล้ว ซึ่งผู้ร้องเกรงว่าสายไฟฟ้าหรือสายอินเทอร์เน็ตจะขาดลงมา ส่งผลให้ได้รับความเดือดร้อนเป็นระยะเวลาประมาณ 1 เดือน เบื้องต้นผู้ร้องเคยติดต่อแจ้งเรื่องไปยังการไฟฟ้านครหลวง หมายเลขสายด่วน 1130 เจ้าหน้าที่แจ้งว่า "ต้นไม้มีเจ้าของ ไม่สามารถดำเนินการได้ นอกจากแจ้งไปยังเจ้าของต้นไม้" ซึ่งก็ได้มีประชาชนในพื้นที่แจ้งไปยังเจ้าของต้นฟักแล้ว เจ้าของต้นฟักแจ้งว่า "ไม่เป็นไรต้นฟักไม่หนักมาก" จึงประสงค์ให้หน่วยงานที่เกี่ยวข้องเข้ามาแจ้งหรือเจรจากับเจ้าของต้นฟัก เพื่อแก้ไขปัญหาดังกล่าว (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata